OČITOVANJE SAVJETA MLADIH GRADA MAKARSKA O DOKUMENTU LOKALNOG PROGRAMA DJELOVANJA ZA MLADE

Iako je Grad Makarska imao (i još uvijek ima) zakonsku obvezu osnivanja Savjeta mladih (NN, 41/14), Savjet mladih grada Makarske je nastao kao jedan od rezultata projekta *Lokalni program djelovanja za mlade*. Članovi Savjeta mladih su aktivno sudjelovali u provedbi navedenog projekta tijekom edukativnih radionica, panel rasprava i različitih predavanja.

Ovaj dokumet je specifičan po tome što je izrađen na temelju anketnog istraživanja te provedbom projekta *Lokalni projekt djelovanja za mlade* na području grada Makarska. Ispitani su mladi koji žive u gradu Makarska što ovaj dokument čini "autohtonim" dokmentom te problematika, koja je iznešena u njemu, prenosi realnu sliku situacije za mlade u Makarskoj. To ga ujedno čini i jednim od rijetkih takvih dokmenata u Republici Hrvatskoj.

S obzirom da je Savjet mladih indirektno sudjelovao u izradi ovog dokumenta te u projektu *Lokalni program djelovanja za mlade*, Savjet mladih grada Makarske pozdravlja ovaj dokument kao jedan od službenih dokumenata grada Makarske vezanog uz politiku za mlade.

Gradu Makarska će ovo biti prvi dokument koji je usko vezan uz politiku za mlade, no sigurno neće biti i posljednji. Ovaj dokument će biti dobra "nit vodilja" Savjetu mladih u provođenju aktivne politike za mlade.

Lijep pozdrav,

Glorija Matić

mag. soc. politike

predsjednica Savjeta mladih grada Makarske